কী অ্যান্ড কা
কী অ্যান্ড কা (হিন্দি: की एंड का) হল ২০১৬ সালে মুক্তিপ্রাপ্ত একটি ভারতীয় রোম্যান্টিক কমেডি চলচ্চিত্র। ছবিটির কাহিনিকার, পরিচালক ও প্রযোজক ছিলেন আর. বালকি। এই ছবিতে দেখা যায় এক তরুণ বিবাহিত যুগলকে, যাঁরা ভারতীয় সমাজে নারী ও পুরুষের উপর আরোপিত লিঙ্গভিত্তিক ভূমিকা পরিবর্তন করে পুরুষটি "স্ত্রী" ও তার গৃহিনী "স্বামী"র ভূমিকা গ্রহণ করেছেন। উক্ত স্ত্রী ও তাঁর স্বামীর ভূমিকায় অভিনয় করেন কারিনা কাপুর ও অর্জুন কপূর। ২০১৬ সালের ১ এপ্রিল ছবিটি সারা বিশ্বে মুক্তিলাভ করে। ২০ কোটি টাকা বাজেটে নির্মিত ছবিটির বিশ্বব্যাপী আয় ছিল ১০২ কোটি টাকারও বেশি।